Yoshlar sanoat va tadbirkorlik zonasi hamda Yosh tadbirkorlarni qoʻllab-quvvatlash jamgʻarmasi toʻgʻrisida nizomlarni tasdiqlash toʻgʻrisida
(resolution, 2025-08-27)

Oʻzbekiston Respublikasi Prezidentining “Yoshlar sanoat va tadbirkorlik zonalari faoliyatini tashkil etish hamda yoshlarning tadbirkorlikka oid tashabbuslarini qoʻllab-quvvatlash chora-tadbirlari toʻgʻrisida” 2021-yil 21-apreldagi PQ-5088-son qaroriga muvofiq Vazirlar Mahkamasi qaror qiladi: 1. Quyidagilar: yoshlar sanoat va tadbirkorlik zonalarini tashkil qilish va boshqarish, ularga joylashtirish uchun yosh tadbirkorlik subyektining investitsiya loyihalarini tanlab olish va joylashtirish, ularda joylashgan binolar va inshootlarni xususiylashtirish, shuningdek, tijorat banklari tomonidan qurilgan bino va inshootlarni lizing yoki ijaraga berish tartibini nazarda tutuvchi Yoshlar sanoat va tadbirkorlik zonasi toʻgʻrisidagi nizom 1-ilovaga muvofiq; yosh tadbirkorlarni qoʻllab-quvvatlash jamgʻarmasi mablagʻlarini shakllantirish manbalari, jamgʻarma faoliyatini boshqarish, jamgʻarma mablagʻlari hisobidan moliyalashtirish, shuningdek, uning mablagʻlaridan foydalanishga doir hisobot va nazorat yuritish tartibini nazarda tutuvchi Yosh tadbirkorlarni qoʻllab-quvvatlash jamgʻarmasi toʻgʻrisidagi nizom 2-ilovaga muvofiq tasdiqlansin. 2. Belgilansinki: yosh tadbirkorlik subyekti oʻn sakkiz yoshga toʻlgan va oʻttiz yoshdan oshmagan hamda yuridik shaxs maqomida yoki taʼsischilari sifatida sanoat yoki xizmat koʻrsatish yoʻnalishida investitsiya loyihasini amalga oshirish istagini bildirgan Oʻzbekiston Respublikasi fuqarolari hisoblanadi; barcha yosh tadbirkorlik subyektlarining investitsiya loyihalarini moliyalashtirish uchun Yosh tadbirkorlarni qoʻllab-quvvatlash jamgʻarmasining mablagʻlari tijorat banklari tomonidan belgilangan tartibda ajratiladi. 3. Oʻzbekiston Respublikasi Investitsiyalar va tashqi savdo vazirligi (Voitov) Yoshlar ishlari agentligi, vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda 2021-yilning 20-mayigacha: 2021-yil 1-sentabrigacha 77 ta hamda 2022-yil 1-yanvarigacha 142 ta Yoshlar sanoat zonalarini ishga tushirilishini nazarda tutuvchi ish reja ishlab chiqsin va tasdiqlasin; yoshlarning tadbirkorlik tashabbuslarini qoʻllab-quvvatlash tizimi doirasida nazarda tutilgan imkoniyatlar va imtiyozlar toʻgʻrisida yoshlar orasida keng targʻibot ishlarini tashkil etish boʻyicha chora-tadbirlar rejasi ishlab chiqsin va tasdiqlash uchun Vazirlar Mahkamasiga kiritsin. 4. Oʻzbekiston Respublikasi Investitsiyalar va tashqi savdo vazirligi: har yili 25-dekabrgacha — Yosh tadbirkorlarni qoʻllab-quvvatlash jamgʻarmasining kelgusi yil uchun ish rejasini ishlab chiqsin va tasdiqlasin; har yili 20-yanvargacha — Yosh tadbirkorlarni qoʻllab-quvvatlash jamgʻarmasi mablagʻlarining taqsimlanishi boʻyicha yillik hisobotni Vazirlar Mahkamasiga kiritsin; Yosh tadbirkorlarni qoʻllab-quvvatlash jamgʻarmasi mablagʻlaridan maqsadli va samarali foydalanilishini nazorat qilsin. 5. Tashqi savdo, investitsiyalar, mahalliy sanoatni rivojlantirish va texnik jihatdan tartibga solish masalalari boʻyicha Hukumat komissiyasi (Umurzakov) bir oyda kamida bir marotaba Yoshlar sanoat zonalarini tashkil qilish hamda Yosh tadbirkorlarni qoʻllab-quvvatlash jamgʻarmasi mablagʻlaridan samarali foydalanish boʻyicha amalga oshirilgan chora-tadbirlarning natijadorligini tanqidiy muhokama qilsin hamda har chorak yakuni boʻyicha Vazirlar Mahkamasiga hisobot kiritib borsin. 6. Oʻzbekiston Respublikasi Investitsiyalar va tashqi savdo vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri S.U. Umurzakov zimmasiga yuklansin. 1. Mazkur Nizom yoshlar sanoat va tadbirkorlik zonalari va ularning faoliyatini tashkil etish, shuningdek, ushbu zonalar hududlarida amalga oshirish uchun yosh tadbirkorlik subyektlarining investitsiya loyihalarini tanlab olish va joylashtirish tartibini belgilaydi. 2. Ushbu Nizomda quyidagi tushunchalardan foydalaniladi: yosh tadbirkorlik subyekti — oʻn sakkiz yoshga toʻlgan va oʻttiz yoshdan oshmagan hamda yuridik shaxs maqomida yoki taʼsischilari sifatida sanoat yoki xizmat koʻrsatish yoʻnalishida investitsiya loyihasini amalga oshirish istagini bildirgan Oʻzbekiston Respublikasi fuqarolari; yoshlar sanoat va tadbirkorlik zonalari (keyingi oʻrinlarda — Yoshlar sanoat zonalari) — tegishli hududni jadal ijtimoiy-iqtisodiy rivojlantirish, yoshlar bandligini, eng avvalo “Yoshlar daftari”ga kiritilgan yoshlarning bandligini taʼminlash va yosh tadbirkorlik subyektlarining investitsiya loyihalarini amalga oshirilishini qoʻllab-quvvatlash maqsadida ajratilgan maxsus hudud; Yoshlar sanoat zonalari yosh tadbirkorlik subyektining oʻz mablagʻlari — Yoshlar sanoat zonalari yosh tadbirkorlik subyektining mablagʻlari, shu jumladan, hisobvaragʻidagi mablagʻlar, kredit mablagʻlari va qonunchilikda taqiqlanmagan boshqa manbalar hisobidan amalga oshiriladigan mablagʻlar. 3. Yoshlar sanoat zonalari faqat muhandislik-texnik kommunikatsiyalari mavjud boʻlgan yoki oʻtkazish oson boʻlgan, faoliyat koʻrsatmayotgan ishlab chiqarish maydonlari va qishloq xoʻjaligiga moʻljallanmagan yer maydonlarida tashkil etiladi. 4. Yoshlar sanoat zonalarini tashkil etish va faoliyat koʻrsatayotgan Yoshlar sanoat zonalari hududining chegaralarini oʻzgartirish toʻgʻrisidagi qarorlar Vazirlar Mahkamasi bilan kelishilgan holda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan qabul qilinadi. Yoshlar sanoat zonalari hududining chegaralari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari qarorlariga asosan tasdiqlanadi. 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Yoshlar sanoat zonalarini tashkil etish yoki faoliyat koʻrsatayotganlarining chegaralarini oʻzgartirish uchun Investitsiyalar va tashqi savdo vazirligiga quyidagi hujjatlarni taqdim etadi: moʻljallangan yer maydonlari chegaralari chizib koʻrsatilgan yer-kadastr rejasining koʻchirma nusxasi; moʻljallangan chegaralarda joylashgan yerlarning tarkibi, yer egalarining, yerdan foydalanuvchilarning, yer maydonlari ijarachilarining va mulkdorlarining (ular mavjud boʻlgan taqdirda) roʻyxati hamda ularning Yoshlar sanoat zonalari tashkil etilishiga Qoraqalpogʻiston Respublikasi Vazirlar Kengashiga, viloyatlar va Toshkent shahar hokimliklariga yozma shaklda berilgan roziligi; tegishli hududdagi kommunikatsiyalar bilan taʼminlanganlik darajasini tahlil qilish natijalari asosida ishlab chiqilgan Yoshlar sanoat zonalarini yoʻl-transport, muhandislik kommunikatsiya infratuzilmasi bilan taʼminlash boʻyicha dastur. 6. Investitsiyalar va tashqi savdo vazirligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan taqdim qilingan hujjatlarni bir hafta muddatda oʻrganib chiqib, Yoshlar sanoat zonalarini tashkil etish va faoliyat koʻrsatayotgan Yoshlar sanoat zonalarining chegaralarini oʻzgartirishning maqsadga muvofiqligi yuzasidan xulosani Nizomning 5-bandida koʻrsatilgan hujjatlar bilan birgalikda Vazirlar Mahkamasiga kiritadi. 7. Vazirlar Mahkamasi kelib tushgan hujjatlarni oʻn kunlik muddatda Investitsiyalar va tashqi savdo vazirligining xulosasi va Nizomning 5-bandida koʻrsatilgan hujjatlar asosida koʻrib chiqadi hamda koʻrib chiqish natijalarini Investitsiyalar va tashqi savdo vazirligi va tegishli mahalliy ijro etuvchi hokimiyat organlariga yuboradi. 8. Qoraqalpogʻiston Respublikasi Vazirlar Kengashi Raisining oʻrinbosari — investitsiyalar va tashqi savdo vaziri, viloyatlar va Toshkent shahar hokimining oʻrinbosarlari — investitsiyalar va tashqi savdo boshqarmalari boshliqlari Kichik va yoshlar sanoat zonalarini boshqarish boʻyicha yagona direksiyalar (keyingi oʻrinlarda — Yagona direksiyalar) bilan birgalikda Yoshlar sanoat zonalarining faoliyatini muvofiqlashtirib boradi, ularni rivojlantirish hamda faoliyatini samarali tashkil etish choralarini koʻradi. 9. Yagona direksiyalar Yoshlar sanoat zonalari faoliyatini muvofiqlashtirib borish doirasida quyidagilarni amalga oshiradi: Yoshlar ishlari agentligining hududiy boshqarmalari bilan birgalikda investitsiya loyihalarini amalga oshirishning har bir bosqichida yosh tadbirkorlik subyektining hamda tegishli davlat organlarining oʻzaro hamkorligini tashkil etadi; investitsiya loyihalarini amalga oshirish bilan bogʻliq boʻlgan, shu jumladan mavjud byurokratik toʻsiqlarni bartaraf etish boʻyicha masalalarni hal etishga doir ishlarni tashkillashtiradi; investitsiya loyihalarini ajratilgan yer maydonlari chegarasigacha yetarli quvvatda muhandislik-kommunikatsiya tarmoqlari va zarur infratuzilma bilan taʼminlash boʻyicha tegishli tashkilotlarga murojaat qiladi; investitsiya loyihalari boʻyicha ular foydalanishga topshirilgunga qadar boʻlgan jarayonning toʻliq monitoringini amalga oshiradi. Investitsiyalar va tashqi savdo vazirligi huzuridagi Eksportni ragʻbatlantirish agentligi Yoshlar sanoat zonalari hududidagi yosh tadbirkorlik subyekti tomonidan ishlab chiqariladigan mahsulotlar va xizmatlar haqidagi maʼlumotlar bazasini yuritadi va ularga yetakchi xalqaro elektron savdo maydonlariga chiqarishda koʻmaklashadi. 10. Oʻzbekiston Respublikasi Yoshlar ishlari agentligining hududiy boshqarmalari Yagona direksiyalar bilan birgalikda: yoshlarning tadbirkorlik tashabbuslarini qoʻllab-quvvatlash tizimi doirasida nazarda tutilgan imkoniyatlar, imtiyozlar, amaliy koʻmaklashuv chora-tadbirlari yuzasidan yoshlar orasida keng targʻibot ishlarini olib boradi; yoshlarning tadbirkorlik gʻoyalarini amalga oshirish maqsadida loyihaoldi hujjatlarini ishlab chiqish uchun “loyihalar fabrikasi”ga yoʻnaltiradi; Yoshlar sanoat zonalari hududida yosh tadbirkorlik subyektlarining loyihalarini amalga oshirilishini va ularning davlat tashkilotlari bilan samarali hamkorligini taʼminlaydi; yosh tadbirkorlik subyektining eksport salohiyatini oshirish maqsadida har oyda mahalliy va xorijiy kompaniyalarni, mutaxassislarni jalb qilgan holda motivatsion biznes-seminarlar, treninglar, savdo missiyalari va biznes-forumlar tashkil etadi; yosh tadbirkorlik subyektlarini ishlab chiqarilgan mahalliy mahsulotlarni eksport qilishdagi mavjud imtiyozlar va preferensiyalar toʻgʻrisidagi maʼlumotlar bilan taʼminlaydi. 11. Oʻzbekiston Respublikasi Yoshlar ishlari agentligining hududiy boshqarmalari “loyihalar fabrikasi” bilan birgalikda loyiha-takliflari asosida loyiha biznes-rejasini ishlab chiqishda, shuningdek moliyalashtirish uchun buyurtmanoma taqdim etilgan investitsiya loyihalariga doir loyihaoldi hujjatlarini koʻrib chiqish va tayyorlashda yosh tadbirkorlik subyektlariga amaliy yordam koʻrsatadi. 23. Yoshlar sanoat zonalari hududida yer uchastkalari elektron onlayn-auksion orqali ajratiladi, boʻsh bino va inshootlar (davlat koʻchmas mulk obyektlari) shartnoma asosida ijara toʻlovlari har yili Qoraqalpogʻiston Respublikasi, viloyatlar va Toshkent shahar hokimliklari tomonidan davlat koʻchmas mulkidan foydalanganlik uchun belgilanadigan ijara toʻlovining eng kam miqdoridan oshmagan stavkalar boʻyicha belgilangan tartibda ijaraga beriladi. Bunda Yoshlar sanoat zonalari hududlarida investitsiya loyihalarini amalga oshirish uchun elektron onlayn-auksion orqali yer ijaraga olinganda, ijara toʻlovlari loyiha ishga tushgunga qadar, biroq 2 yildan koʻp boʻlmagan muddatga kechiktirib toʻlanishi mumkin. 24. Yosh tadbirkorlik subyekti tomonidan investitsiya loyihasi Yoshlar sanoat zonalari hududiga joylashtirilgan kundan boshlab uch oy davomida loyihani amalga oshirish boʻyicha choralar koʻrilmasligi, shuningdek, ishlab chiqarish maydonlari va (yoki) yer maydonlaridan ularga doir uzoq muddatli ijara shartnomada koʻrsatilgan maqsaddan tashqari foydalanilishi ajratilgan yer maydoni yoki ishlab chiqarish maydonlarini qaytarib olish uchun asos boʻladi. 25. Yoshlar sanoat zonalari hududida loyiha tashabbuskorlari quyidagi huquqlardan foydalanadi: oʻz mablagʻlari hisobidan qurilgan binolar va inshootlarga egalik huquqini qonunchilikda belgilangan tartibda rasmiylashtirish; oʻz mablagʻlari hisobidan rekonstruksiya qilingan yoki kapital taʼmirlangan bino va inshootlarni yosh tadbirkorlik subyekti tomonidan amalga oshirilgan investitsiya loyihasi foydalanishga topshirilgan sanadan boshlab uch yildan keyin, rekonstruksiya qilish yoki kapital taʼmirlash xarajatlarini chegirib tashlagan holda, belgilangan tartibda aniqlanadigan baholash qiymati boʻyicha xususiylashtirish; investitsiya majburiyatlarini toʻliq bajarish sharti bilan (oʻz mablagʻlari hisobidan rekonstruksiya qilish va kapital taʼmirlashni amalga oshirmasdan), biroq investitsiya loyihasini amalga oshirish yakunlangan sanadan boshlab besh yildan keyin toʻlovlarni besh yil mobaynida teng ulushlarda amalga oshirish huquqi berilgan holda, belgilangan tartibda aniqlanadigan baholash qiymati boʻyicha xususiylashtirish. 251. Yagona direksiyaning tegishli qarorining qabul qilinishi Yoshlar sanoat zonalari yosh tadbirkorlik subyektlari tomonidan investitsiya loyihasini amalga oshirish toʻgʻrisidagi bitimda nazarda tutilgan muddatlar tugagandan soʻng oʻzlari qabul qilgan barcha investitsiya majburiyatlari bajarilganining tasdigʻi hisoblanadi. Bunda kiritilgan investitsiyalar miqdori Yoshlar sanoat zonalari yosh tadbirkorlik subyekti tomonidan jalb etiladigan tashkilotlarning nazorat oʻlchovi va auditorlik tashkilotining hisoboti asosida aniqlanadi. 252. Yagona direksiya zaruratga koʻra, investitsiya majburiyatlari bajarilishini qabul qilish boʻyicha komissiya tashkil etishi mumkin. 253. Yagona direksiya quyidagi asoslarga koʻra investitsiya majburiyatlari bajarilishini qabul qilishni rad etish toʻgʻrisida qaror qabul qiladi: Yoshlar sanoat zonalari yosh tadbirkorlik subyekti tomonidan investitsiya majburiyatlari toʻliq bajarilmaganda; Yoshlar sanoat zonalari yosh tadbirkorlik subyekti oʻz faoliyatini loyihada koʻrsatilgan quvvatda amalga oshirmaganda yoki investitsiya loyihasini amalga oshirish toʻgʻrisidagi bitimda nazarda tutilgan faoliyatni amalga oshirmaganda; Yoshlar sanoat zonalari yosh tadbirkorlik subyektiga mazkur Nizomga muvofiq yer uchastkalari hamda davlat koʻchmas mulk obyektlari (ularning bir qismi) ajratib berilmaganda. Yoshlar sanoat zonalari yosh tadbirkorlik subyekti Yagona direksiyaning investitsiya majburiyatlari bajarilishini rad etish toʻgʻrisidagi qarori ustidan belgilangan tartibda sudga murojaat etishga haqli. 254. Yoshlar sanoat zonalari hududidagi davlat koʻchmas mulk obyektlari (ularning bir qismi) mazkur Nizomga 4-ilovadagi sxemaga muvofiq xususiylashtiriladi. Investitsiya majburiyatlarini bajargan Yoshlar sanoat zonalari yosh tadbirkorlik subyekti davlat koʻchmas mulk obyektlarini (ularning bir qismini) xususiylashtirish uchun quyidagi hujjatlarni ilova qilgan holda Yagona direksiyaga ariza bilan murojaat qiladi: investitsiya loyihasini amalga oshirish toʻgʻrisidagi bitimga asosan davlat koʻchmas mulk obyektlari (ularning bir qismi) qabul qilingan kundan boshlab xususiylashtirishga ariza berilgan davrda Yoshlar sanoat zonalari yosh tadbirkorlik subyekti tomonidan oʻz mablagʻlari hisobidan rekonstruksiya qilingan yoki kapital taʼmirlangan davlat koʻchmas mulk obyektlari (ularning bir qismi) boʻyicha nazorat oʻlchovi hamda Yoshlar sanoat yosh tadbirkorlik subyekti maqomini olganiga kamida uch yil boʻlganini tasdiqlovchi hujjat; Yoshlar sanoat zonalari yosh tadbirkorlik subyekti maqomini olganiga kamida besh yil boʻlganini tasdiqlovchi hujjat va davlat koʻchmas mulk obyektlariga (ularning bir qismiga) Yoshlar sanoat zonalari yosh tadbirkorlik subyekti tomonidan Yagona direksiya bilan kelishilgan holda ularga qilingan xarajatlar boʻyicha nazorat oʻlchovi. 255. Yagona direksiya besh ish kuni ichida davlat koʻchmas mulk obyektlarini (ularning bir qismini) xususiylashtirish boʻyicha tegishli hujjatlarni (investitsiya va ijtimoiy majburiyatlarni bajarilganligi toʻgʻrisida Yagona direksiya qarori, kadastr hujjati, nazorat oʻlchovi, Yoshlar sanoat zonalari yosh tadbirkorlik subyektiga ijara haqidan chegirma berilganligi toʻgʻrisidagi maʼlumot) ilova qilgan holda, Davlat aktivlarini boshqarish agentligining hududiy boshqarmasiga taqdim etadi. 256. Davlat aktivlarini boshqarish agentligining hududiy boshqarmasi mazkur Nizomning 255-bandida nazarda tutilgan hujjatlar toʻliq taqdim etilmagan taqdirda, xulosa kelib tushgan paytdan boshlab uch ish kuni ichida kamchiliklarni bartaraf etish uchun hujjatlarni Yagona direksiyaga qaytaradi. 257. Davlat aktivlarini boshqarish agentligining hududiy boshqarmasi: Vazirlar Mahkamasining 2014-yil 6-oktabrdagi 279-son qarori bilan tasdiqlangan Davlat koʻchmas mulk obyektlarini sotish tartibi toʻgʻrisidagi nizomga asosan buxgalteriya hisobi milliy standartlariga muvofiq besh ish kuni ichida davlat koʻchmas mulki obyektini xatlovdan oʻtkazish toʻgʻrisida balansda saqlovchiga yozma talabnoma yuboradi; balansda saqlovchi tomonidan taqdim etilgan materiallar va hujjatlar koʻrib chiqilgandan yetti kun muddatda baholovchi tashkilotni belgilangan tartibda jalb etadi. Bunda baholovchi tashkilotni jalb etish uchun ishlab chiqilgan texnik shartda oʻn kun muddatda baholovchi tashkilot tomonidan davlat koʻchmas mulk obyektini baholash toʻgʻrisidagi hisobot va ushbu hisobotning ishonchliligini ekspertizadan oʻtkazish natijalari haqidagi ekspert xulosasida obyektning bugungi kundagi baholangan qiymati va Yoshlar sanoat zonalari yosh tadbirkorlik subyekti tomonidan davlat koʻchmas mulk obyektlariga (ularning bir qismiga) sarflangan xarajatlari chegirilgan holdagi qiymati, shuningdek, binoga sarflangan xarajatlarni chegirishda, avval mazkur Yoshlar sanoat zonalari yosh tadbirkorlik subyektiga ijara haqi yuzasidan berilgan chegirmalar inobatga olinishi lozimligi koʻrsatiladi; belgilangan tartibda baholovchi tashkilot jalb etilgandan soʻng unga mazkur Nizomning 255-bandida nazarda tutilgan hujjatlarni hamda balansda saqlovchining rahbari tomonidan imzolangan tegishli xatlovdan oʻtkazish dalolatnomalari, madaniy meros, fuqaro muhofazasi obyektlari va servitut mavjudligi hamda Yoshlar sanoat zonalari yosh tadbirkorlik subyektiga ijara haqidan chegirma berilganligi toʻgʻrisidagi maʼlumotlarni taqdim etadi. 258. Davlat koʻchmas mulk obyektining bahosi baholovchi tashkilot tomonidan aniqlangandan keyin Davlat aktivlarini boshqarish agentligining hududiy boshqarmasi bir ish kuni ichida Yoshlar sanoat zonalari yosh tadbirkorlik subyektiga davlat koʻchmas mulk obyektini baholangan qiymatda sotib olish boʻyicha yozma taklif (shaxsan tilxat orqali yoki pochtadan topshirilganligi maʼlum qilinadigan buyurtma xat orqali) taqdim etadi. Bunda yosh tadbirkorlik subyekti tomonidan baholash toʻgʻrisidagi hisobotning ishonchliligini ekspertizadan oʻtkazish natijalari haqida ekspert xulosasi olinishi mumkin. Yoshlar sanoat zonalari yosh tadbirkorlik subyektining davlat koʻchmas mulk obyektini sotib olish yuzasidan roziligi olingan taqdirda, oʻn ish kuni ichida davlat koʻchmas mulk obyektini Yoshlar sanoat zonalari yosh tadbirkorlik subyekti bilan toʻgʻridan-toʻgʻri oldi-sotdi shartnomasi tuzish orqali sotadi. Bunda Yoshlar sanoat zonalari yosh tadbirkorlik subyekti davlat koʻchmas mulk obyektini sotib olishni rad etgan yoki bir oy muddatda munosabat bildirmagan taqdirda, davlat mulkini ijaraga olish boʻyicha shartnomada belgilangan muddatda faoliyatini amalga oshirishga, shuningdek, ijaraga olish shartnomasi boʻyicha muddat yakunlanganda, Oʻzbekiston Respublikasining Fuqarolik kodeksiga asosan qayta shartnoma rasmiylashtirishga haqlidir. Taraflarning oʻzaro kelishuviga erishish imkoniyati boʻlmagan taqdirda, Oʻzbekiston Respublikasi qonunchiligiga muvofiq Oʻzbekiston Respublikasi sudlarida koʻrib chiqiladi. Taraflar sudlarga murojaat qilishdan avval kelishmovchiliklarni muzokaralar yoʻli bilan hal qilish uchun barcha zarur choralarni koʻrish majburiyatini oʻz zimmalariga oladilar. 259. Davlat koʻchmas mulk obyektlarini sotib olish uchun toʻlovlarni amalga oshirish muddati oldi-sotdi shartnomasi kuchga kirgan kundan boshlab besh yil ichida teng ulushlarda toʻlanishi mumkin. Bunda toʻlovning 35 foizi bir oy ichida toʻlanishi lozim, agar toʻlanmagan taqdirda, Markaziy bankning asosiy stavkasi boʻyicha foizlar hisoblanadi. Davlat aktivlarini boshqarish agentligining hududiy boshqarmasi sotilgan davlat koʻchmas mulk obyekti boʻyicha toʻlovlar va penya (yuzaga kelgan taqdirda) toʻliq hajmda qoplangan kundan boshlab besh ish kuni ichida Yoshlar sanoat zonalari yosh tadbirkorlik subyektiga mulk huquqini tasdiqlovchi davlat orderini beradi. 2510. Oʻzbekiston Respublikasining “Qishloq xoʻjaligiga moʻljallanmagan yer uchastkalarini xususiylashtirish toʻgʻrisida”gi Qonuni doirasida Yoshlar sanoat zonalari hududidagi yer uchastkalari Vazirlar Mahkamasining 2022-yil 14-fevraldagi 71-son qarori bilan tasdiqlangan Oʻzbekiston Respublikasi fuqarolari va yuridik shaxslariga doimiy foydalanish (egalik qilish), ijara va meros qilib qoldiriladigan umrbod egalik qilish huquqi asosida tegishli boʻlgan yer uchastkalarini xususiylashtirish boʻyicha davlat xizmatlari koʻrsatishga doir maʼmuriy reglament talablari asosida xususiylashtiriladi. 2511. Yoshlar sanoat zonalari hududida joylashgan va tadbirkorlarga berilgan hamda investitsiya bitimlari yoki shartnomalarda xususiylashtirilishi koʻrsatilmagan davlat koʻchmas mulk obyektlari investitsiya va ijtimoiy majburiyatlarni toʻliq bajargan ishtirokchilarga qonunga muvofiq xususiylashtirib beriladi. 26. Qoraqalpogʻiston Respublikasi, viloyatlar va Toshkent shahriga biriktirilgan tijorat banklari oʻzlariga biriktirilgan hududlardagi Yoshlar sanoat zonalarida oʻz mablagʻlari va jalb qilingan mablagʻlar hisobidan lizingga yoki ijaraga berish maqsadida bino va inshootlar qurishi mumkin. Yoshlar sanoat zonalari hududida quriladigan ishlab chiqarish va xizmat koʻrsatish binolari birinchi bosqichda 2-3 qavat qilib, kelgusida 5 qavatgacha qurish imkonini beruvchi loyihalar asosida barpo etiladi. 27. Tijorat banklari tomonidan qurilgan bino va inshootlarni yosh tadbirkorlik subyektlariga lizingga berishda ular boshlangʻich toʻlov sifatida mazkur obyektlar qiymatining kamida 10 foizlik qismini toʻlashi talab etiladi. 28. Tijorat banklari tomonidan yosh tadbirkorlik subyektiga bino va inshootlarni lizing yoki ijaraga berish shartnoma asosida amalga oshiriladi. 29. Yagona direksiyalar tomonidan investitsiya loyihalarining maʼqullanishi tijorat banki tomonidan bino va inshootlarning yosh tadbirkorlik subyektlariga lizing yoki ijara shartlari asosida ajratilishi uchun asos boʻlib xizmat qiladi. 30. Yoshlar sanoat zonalari faoliyatini tugatish haqidagi qaror Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan Vazirlar Mahkamasi hamda Investitsiyalar va tashqi savdo vazirligi bilan kelishilgan holda qabul qilinadi. 31. Shahar (tuman) hokimliklari hamda Yagona direksiyalar, investitsiya loyihasi Yoshlar sanoat zonalari hududiga joylashtirilgan yosh tadbirkorlik subyektlari, shuningdek, manfaatdor tashkilotlar rahbarlari ushbu Nizom talablariga rioya etilishiga shaxsan masʼul hisoblanadi. 32. Ushbu Nizomning talablarini bajarishda yuzaga keladigan nizo va kelishmovchiliklar qonunchilik hujjatlariga muvofiq sud tartibida koʻrib chiqiladi. Yoshlar sanoat va tadbirkorlik zonasi hududida investitsiya loyihalarini joylashtirish va moliyalashtirish SXEMASI Masʼul organ Tadbirlar Koʻrib chiqish muddati I. Yeshlar sanoat va tadbirkorlik zonasida investitsiya loyihalarini joylashtirish Yesh tadbirkorlik subyekti Investitsiya loyihasiga doir takliflarini ishlab chiqadi. Real vaqt rejimida Loyihalar fabrikasi Yosh tadbirkorlik subyektining loyiha-takliflari asosida loyiha biznes-rejasini ishlab chiqishda amaliy yordam koʻrsatadi. 10 kalendar kuni ichida Kichik va yoshlar sanoat zonalarini boshqarish boʻyicha yagona direksiyalar Yoshlar sanoat va tadbirkorlik zonalari hududidagi yer uchastkalarini lotlarga ajratgan holda, elektron onlayn-auksion savdosiga chiqarish uchun “Yerelektron” AATga kiritadi. 10 kalendar kuni ichida Yosh tadbirkorlik subyekti “E-auksion” savdo maydonchasi orqali yoshlar sanoat va tadbirkorlik zonasidan yer uchastkasini sotib olish uchun ariza kiritadi Real vaqt rejimida II. Ishlab chiqarish binolarini lizing va ijara asosida ajratib berish tartibi Yosh tadbirkorlik subyekti Ishlab chiqarish binolarini lizingga yoki ijaraga olish boʻyicha masʼul tijorat bankiga murojaat qiladi. Real vaqt rejimida Tijorat banki Yesh tadbirkorlik subyektiga milliy valyutada yillik oʻsimi (foydasi) 14 foiz miqdorida belgilangan holda ishlab chiqarish binolarini 7 yilga lizingga ajratish boʻyicha yosh tadbirkor bilan shartnoma imzolaydi. 10 kalendar kuni ichida III. Yesh tadbirkorlarni qoʻllab-quvvatlash jamgʻarmasi hisobidan moliyalashtirish Yosh tadbirkorlik subyekti Investitsiya loyihasini amalga oshirish maqsadida tegishli tijorat bankiga murojaat qiladi va belgilangan hujjatlar toʻplamini taqdim etadi. Real vaqt rejimida Tijorat banki Jamgʻarmadan moliyaviy resurslar olish uchun Investitsiyalar, sanoat va savdo vazirligi bilan qonunchilik hujjatlarida belgilangan tartibda bosh kelishuv tuzadi va mablagʻ ajratish boʻyicha buyurtmanoma kiritadi. Yosh tadbirkorlik subyekti arizasi qabul qilingandan keyin Investitsiyalar, sanoat va savdo vazirligi Tijorat banklariga moliyaviy resurslar taqdim etish Jamgʻarmadagi mavjud mablagʻlar doirasida, milliy valyutada 10 foiz stavkada, xorijiy valyutada 2 foiz stavkada amalga oshiriladi. 10 bank ish kuni ichida Investitsiyalar, sanoat va savdo vazirligi Tijorat banklari tomonidan kiritilgan buyurtmanomani koʻrib chiqadi va koʻrib chiqish yakuni boʻyicha qabul qilingan qaror toʻgʻrisida tijorat bankiga bildirishnoma yuboradi. Bildirishnomada moliyaviy resurslar (toʻliq yoki qisman) ajratilishi yoki rad etilishi sabablari koʻrsatiladi. 10 bank ish kuni ichida Tijorat banki Tijorat banki moliyaviy resurs ajratilishi koʻrsatilgan bildirishnomani olgan kundan boshlab, belgilangan tartibda yosh tadbirkorlik subyekti bilan hujjatlarni rasmiylashtiradi. Moliyaviy resurs ajratilishi rad etilgan hollarda bu toʻgʻrisida buyurtmanoma bergan yosh tashabbuskorga maʼlum qiladi. 3 bank ish kuni ichida Yosh tadbirkorlik subyekti Moliyaviy resurs ajratilishi rad etilganda “Loyihalar fabrikasi” bilan birgalikda mavjud kamchiliklarni bartaraf etgan holda investitsiya loyihasini yanada puxta ishlab chiqadi va tegishli tijorat bankiga takroran taqdim etadi. Real vaqt rejimida Kichik va yoshlar sanoat zonalarini boshqarish boʻyicha yagona direksiyalar Yoshlar sanoat va tadbirkorlik zonalarini tashkil etish, ularda investitsiya loyihalarini amalga oshirish hamda Yosh tadbirkorlarni qoʻllab-quvvatlash jamgʻarmasi mablagʻlaridan samarali foydalanish boʻyicha amalga oshirilgan chora-tadbirlarning natijadorligini muvofiqlashtirib boradi. Har oyda Bosqichlar Subyektlar Tadbirlar Muddatlar 1-bosqich Investitsiya majburiyatlarni bajargan Yoshlar sanoat zonalari yosh tadbirkorlik subyekti Davlat koʻchmas mulk obyektlarini (ularning bir qismini) xususiylashtirish uchun Yagona direksiyaga ariza bilan murojaat qiladi. Bitimda nazarda tutilgan muddatlar tugagandan soʻng 2-bosqich Yagona direksiya Davlat koʻchmas mulk obyektlarini (ularning bir qismini) xususiylashtirish boʻyicha tegishli hujjatlarni ilova qilgan holda Davlat aktivlarini boshqarish agentligining hududiy boshqarmasiga taqdim etadi. Besh ish kuni ichida 3-bosqich Davlat aktivlarini boshqarish agentligining hududiy boshqarmasi Vazirlar Mahkamasining 2014-yil 6-oktabrdagi 279-son qarori bilan tasdiqlangan Davlat koʻchmas mulk obyektlarini sotish tartibi toʻgʻrisidagi nizomga asosan buxgalteriya hisobi milliy standartlariga muvofiq davlat koʻchmas mulki obyektini xatlovdan oʻtkazish toʻgʻrisida balansda saqlovchiga yozma talabnoma yuboradi. Besh ish kuni ichida 2. Baholovchi tashkilotni jalb etadi va davlat koʻchmas mulki obyektini baholatadi. Oʻn yetti kun muddatda Yoshlar sanoat zonalari yosh tadbirkorlik subyektiga davlat koʻchmas mulk obyektini baholangan qiymatda sotib olish boʻyicha yozma taklif (shaxsan tilxat orqali yoki pochtada topshirilganligi maʼlum qilinadigan buyurtma xat orqali) taqdim etadi. Bir ish kuni ichida 4-bosqich Davlat aktivlarini boshqarish agentligining hududiy boshqarmasi, Yagona direksiya, Yoshlar sanoat zonalari yosh tadbirkorlik subyekti Yoshlar sanoat zonalari yosh tadbirkorlik subyektining davlat koʻchmas mulk obyektini sotib olish yuzasidan roziligi olingan taqdirda, davlat koʻchmas mulk obyektini Yoshlar sanoat zonalari yosh tadbirkorlik subyekti bilan toʻgʻridan-toʻgʻri oldi-sotdi shartnomasi tuzish orqali sotadi. Oʻn ish kuni ichida 5-bosqich Davlat aktivlarini boshqarish agentligining hududiy boshqarmasi Yoshlar sanoat zonalari yosh tadbirkorlik subyektiga mulk huquqini tasdiqlovchi davlat orderini beradi. Toʻlovlar va penya (yuzaga kelgan taqdirda) toʻliq hajmda qoplangan kundan boshlab besh ish kuni ichida 1. Ushbu Nizom Oʻzbekiston Respublikasi Investitsiyalar va tashqi savdo vazirligi huzuridagi Yosh tadbirkorlarni qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlarini shakllantirish, ulardan foydalanish va nazorat qilish tartibini belgilaydi. 2. Jamgʻarma yuridik shaxs maqomiga ega emas va uning mablagʻlari Oʻzbekiston Respublikasi Investitsiyalar va tashqi savdo vazirligining (keyingi oʻrinlarda — Vazirlik) alohida ochilgan gʻazna hisobvaraqlarida jamlanadi. 3. Quyidagilar Jamgʻarmaning mablagʻlarini shakllantirish manbalari hisoblanadi: Oʻzbekiston Respublikasining Tiklanish va taraqqiyot jamgʻarmasi mablagʻlari hisobidan qaytarmaslik sharti bilan ajratiladigan 100 million AQSH dollar; xalqaro moliya institutlari, xorijiy hukumat moliya tashkilotlari, xorijiy banklar va xususiy moliya tashkilotlarining qarzlari; Jamgʻarma mablagʻlarini tijorat banklari depozitlariga belgilangan tartibda joylashtirishdan tushadigan daromadlar; qonunchilik hujjatlarida taqiqlanmagan boshqa manbalar. 4. Jamgʻarma mablagʻlari tijorat banklari orqali yoʻnaltiriladi. 5. Quyidagilar Jamgʻarma mablagʻlaridan foydalanishning asosiy yoʻnalishlari hisoblanadi: tashqi bozorlarda talab yuqori boʻlgan va importning oʻrnini bosuvchi, yuqori qoʻshilgan qiymatli mahsulotlar ishlab chiqarishni tashkil etish hamda xizmatlar koʻrsatish sohasidagi loyihalarni moliyalashtirish (bundan savdo, vositachilik, bino va inshootlar qurish sohasidagi loyihalar, shuningdek, davlat korxonalari va ustav jamgʻarmasida davlat ulushi mavjud boʻlgan yuridik shaxslar, aksiz toʻlanadigan tovarlar ishlab chiqaruvchilar hamda aylanma mablagʻlarni toʻldirish holatlari mustasno); meva-sabzavot va qishloq xoʻjaligi mahsulotlarini chuqur qayta ishlash, saqlash va qadoqlash, toʻqimachilik, poyabzal va charm-galantereya, ekologik jihatdan xavfsiz kimyo, farmatsevtika, oziq-ovqat, elektrotexnika sanoati, mashinasozlik, zamonaviy qurilish materiallari, hunarmandchilik hamda axborot-kommunikatsiya texnologiyalari sohalaridagi loyihalarni moliyalashtirish va boshqa yoʻnalishlarda yangi zamonaviy ishlab chiqarishlarni tashkil etish; mahalliy xom ashyo va materiallar negizida mustahkam kooperatsiya aloqalarini oʻrnatish hamda yuqori texnologiyali mahsulotlar ishlab chiqarishni mahalliylashtirish jarayonlarini chuqurlashtirish sohasidagi loyihalarni moliyalashtirish; raqamli texnologiyalar sohasida IT-taʼlim xizmatlarini koʻrsatish, dasturiy mahsulotlar ishlab chiqarish hamda eksportga yoʻnaltirish boʻyicha startap loyihalarni qoʻllab-quvvatlash uchun tanlov asosida 1 milliard soʻmgacha boʻlgan grantlar ajratish. 6. Jamgʻarma faoliyatini boshqarish va uning mablagʻlarini taqsimlash Vazirlik tomonidan amalga oshiriladi. 7. Vazirlik: har yili 25-dekabrgacha Jamgʻarmaning kelgusi yil uchun ish-rejasini ishlab chiqadi va tasdiqlaydi; zarur hollarda tasdiqlangan daromadlar va xarajatlar rejalariga tegishli oʻzgartirishlar kiritadi; Jamgʻarma mablagʻlaridan maqsadli va samarali foydalanilishini nazorat qiladi; Jamgʻarma mablagʻlarini shakllantirish, ulardan maqsadli va samarali foydalanish bilan bogʻliq boshqa vazifalarni amalga oshiradi. 8. Jamgʻarma hisobidan ajratiladigan moliyaviy resurslar tijorat banklariga quyidagi shartlarda taqdim etiladi: moliyaviy resurslarni taqdim etish bir yoʻla bir tadbirkorlik subyekti uchun 100 ming AQSH dollari ekvivalentidan oshmagan miqdorda 7 yilgacha muddat bilan; Tashqi savdo, investitsiyalar, mahalliy sanoatni rivojlantirish va texnik jihatdan tartibga solish masalalari boʻyicha Hukumat komissiyasining qaroriga asosan moliyaviy resurslar tijorat banklari tomonidan bir yosh tadbirkorlik subyekti uchun bir yoʻla 100 ming AQSH dollari ekvivalentidan yuqori va 500 ming AQSH dollari ekvivalentidan oshmagan miqdorda 7 yilgacha muddat bilan taqdim etiladi; qiymati 500 ming AQSH dollari ekvivalentigacha boʻlgan investitsiya loyihalarini Jamgʻarma mablagʻlari hisobidan moliyalashtiriladi, undan oshgan qismini qarorda nazarda tutilgan imtiyozlarsiz, tijorat banklari orqali umumiy tartibda taqdim etiladi; olingan moliyaviy resurslar boʻyicha tijorat banki oʻz marjasi miqdorini yillik milliy valyutadagi kreditlar boʻyicha 4 foiz, xorijiy valyutadagi kreditlar boʻyicha 1 foizdan oshirmasdan; moliyaviy resurslardan foydalanish uchun alohida hisobvaraq ochilgan holda; olingan moliyaviy resurslardan yosh tadbirkorlik subyekti tomonidan maqsadli foydalanilishini monitoring qilib borish hamda moliyaviy resurslarni oʻz vaqtida qaytarilishi ustidan nazorat oʻrnatish asosida; moliyaviy resurslar tijorat banklariga Tashqi savdo, investitsiyalar, mahalliy sanoatni rivojlantirish va texnik jihatdan tartibga solish masalalari boʻyicha Hukumat komissiyasining qaroriga asosan bir yosh tadbirkorlik subyekti uchun bir yoʻla ekvivalentda 500 ming AQSH dollaridan oshmagan miqdorda 7 yilgacha muddat bilan taqdim etilishi mumkin. Bunda kredit miqdori ekvivalentda 500 ming AQSH dollarigacha boʻlgan investitsiya loyihalari Jamgʻarma mablagʻlari hisobidan moliyalashtiriladi, undan oshgan qismi esa ushbu qarorda nazarda tutilgan imtiyozlarsiz, tijorat banklari orqali umumiy tartibda taqdim etiladi. 9. Tijorat banki Jamgʻarmadan moliyaviy resurslar olish uchun Jamgʻarma bilan qonunchilik hujjatlarida belgilangan tartibda bosh kelishuv tuzadi. Bunda, bosh kelishuvda mazkur Nizomda belgilangan shartlarni va tartiblarni inobatga olgan holda tomonlarning huquqlari, majburiyatlari va javobgarliklari, moliyaviy resurslarni taqdim etish va ulardan foydalanish shartlari va muddatlari belgilab qoʻyiladi. Investitsiyalar va tashqi savdo vazirligi va uning hududiy boʻlinmalari rasmiy veb-saytlari, ommaviy axborot vositalari va ijtimoiy tarmoqlarda bosh kelishuv tuzilgan banklar haqida doimiy ravishda maʼlumotlar yetkazib boradi. 10. Tijorat banklari oʻzlarining ichki nizomlari qoidalari bilan bir qatorda yosh tadbirkorlik subyektini Jamgʻarma mablagʻlari hisobidan moliyalashtirishda quyidagi shartlarning bajarilishini tekshirib boradi: tashabbuskorning kredit qarzdorligi va salbiy kredit tarixi boʻlmasligi; Jamgʻarma moliyaviy resurslari hisobidan avval olingan mablagʻlar toʻliq qaytarilgan boʻlishi. 11. Tijorat banklariga moliyaviy resurslar taqdim etish Jamgʻarmaning mavjud mablagʻlari doirasida, milliy valyutadagi kreditlar boʻyicha 10 foiz stavkada, xorijiy valyutadagi kreditlar boʻyicha 2 foiz stavkada amalga oshiriladi. 12. Bosh kelishuv tuzgan tijorat banki moliyaviy resurslar olish uchun Vazirlikka ushbu Nizomga 1-ilovada keltirilgan shaklda buyurtmanoma taqdim etadi. Buyurtmanoma toʻgʻridan-toʻgʻri, pochta aloqa xizmati vositasida yoki elektron shaklda axborot tizimlari orqali tegishli tijorat banki masʼul rahbarining imzosi bilan tasdiqlangan holda taqdim etiladi. Taqdim etilgan buyurtmanomadagi maʼlumotlarning haqiqiyligi uchun tijorat banki javobgar hisoblanadi. 13. Tijorat banklari tomonidan kiritilgan buyurtmanoma Vazirlik tomonidan 10 kungacha muddat ichida koʻrib chiqiladi. Buyurtmanoma moliyalashtirish turi, miqdori, muddati hamda mazkur Nizomda belgilangan boshqa talablarga va shartlarga muvofiqligi nuqtai nazaridan koʻrib chiqiladi. 14. Vazirlik buyurtmanomani koʻrib chiqish yakuni boʻyicha qabul qilingan qaror toʻgʻrisida pochta aloqa xizmati vositasida yoki elektron shaklda axborot tizimlari orqali tijorat bankiga bildirishnoma (qaror nusxasini ilova qilgan holda) yuboradi. Bildirishnomada moliyaviy resurslar (toʻliq yoki qisman) ajratilishi yoki rad etilishi sabablari koʻrsatiladi. 15. Tijorat banki moliyaviy resurslar ajratilishi koʻrsatilgan bildirishnomani olgan kundan boshlab, uch ish kuni ichida belgilangan tartibda yosh tadbirkorlik subyekti bilan hujjatlarni rasmiylashtiradi hamda Vazirlikka mazkur Nizomga 2-ilovada keltirilgan shakl boʻyicha tijorat bankining masʼul rahbari tomonidan imzolangan talabnoma va reyestrini kiritadi. Ushbu hujjatlar toʻgʻridan-toʻgʻri, pochta aloqa xizmati vositasida yoki elektron shaklda axborot tizimlari orqali kiritilishi mumkin. Tijorat banki moliyaviy resurs ajratilishi rad etilgan hollarda bu toʻgʻrisida buyurtmanoma bergan yosh tashabbuskorga tegishli qaror qabul qilingan kundan boshlab uch ish kuni ichida maʼlum qiladi. 16. Vazirlik tomonidan tijorat banklaridan mazkur Nizomning 8 va 10-bandlarida koʻrsatilgan hujjatlardan tashqari boshqa hujjatlar talab etilishiga yoʻl qoʻyilmaydi. 17. Jamgʻarma hisobidan tijorat banklariga yoshlar sanoat va tadbirkorlik zonalari hududida ishlab chiqarish va xizmat koʻrsatish uchun binolar qurish maqsadlariga moliyaviy resurslar Jamgʻarmaning moliyaviy koʻrsatkichlari va uning resurs bazasidan kelib chiqqan holda beriladi. 18. Jamgʻarma mablagʻlari hisobidan tijorat banklariga yoshlar sanoat va tadbirkorlik zonalarida bino qurishga lizing asosida beriladigan moliyaviy resurslar milliy valyutada yillik 10 foiz miqdorida taqdim qilinadi. 19. Tijorat banklari tomonidan qurilgan binolarni yosh tadbirkorlik subyektiga lizing asosida berish milliy valyutada yillik 14 foiz stavkada amalga oshiriladi. 20. Binolarni qurish, sotish va ijaraga yoki lizinga berish tijorat banklarining shuʼba tashkilotlari (investitsiya kompaniyalari) orqali ham amalga oshirish mumkin. 21. Yosh tadbirkorlik subyekti boshlangʻich toʻlov sifatida lizingga beriladigan bino qiymatining 10 foizini tashkil etadigan qismini toʻlaydi. 22. Tijorat bankiga moliyaviy resurslar taqdim etish rad etilishi uchun quyidagilar asos boʻladi: mazkur Nizomning 8 va 10-bandlarida nazarda tutilgan shartlardan biri yoki ularning bajarmasligi; tijorat banki tomonidan taqdim etilgan buyurtmanomada mazkur Nizomning 13-bandida belgilangan tartibda oʻrganishlar natijasida ishonchsiz va notoʻgʻri maʼlumotlarning mavjudligi yoki maʼlumotlar buzib koʻrsatilganligi. 23. Mazkur Nizomning 22-bandida koʻrsatilgan holatlar va asoslardan koʻra boshqa sabablarga koʻra moliyaviy resurslar taqdim etish rad etishiga yoʻl qoʻyilmaydi. 24. Tijorat banki buyurtmanoma boʻyicha rad etish toʻgʻrisida bildirishnomada koʻrsatilgan rad etish uchun asos boʻlgan sabab va kamchiliklarini bartaraf etgan holda, bildirishnoma olgan kundan boshlab 10 ish kuni mobaynida moliyaviy resurslar olish uchun Vazirlikka qayta buyurtmanoma taqdim etishga haqli. 25. Vazirlik buyurtmanoma takroran kelib tushgan kundan boshlab bir ish kuni ichida unda koʻrsatilgan maʼlumotlarning buyurtmanoma va bildirshnomadagi maʼlumotlarga muvofiqligini tekshiradi hamda maʼlumotlar toʻliq muvofiq boʻlgan taqdirda tegishli moliyaviy resurslarni tijorat bankining alohida ochilgan hisobvaragʻiga oʻtkazib beradi. 26. Jamgʻarma oʻz mablagʻlari hisobidan yosh tadbirkorlik subyektining investitsiya loyihalarini toʻgʻridan-toʻgʻri milliy valyutada yillik 14 foiz, xorijiy valyutada esa 3 foiz miqdorida moliyalashtirishi ham mumkin. 27. Jamgʻarma tomonidan oʻz mablagʻlari hisobidan toʻgʻridan-toʻgʻri moliyalashtirish tartibi Tashqi savdo, investitsiyalar, mahalliy sanoatni rivojlantirish va texnik jihatdan tartibga solish masalalari boʻyicha Hukumat komissiyasi tomonidan belgilanadi. 271. Jamgʻarma hisobidan raqamli texnologiyalar sohasida IT-taʼlim xizmatlarini koʻrsatish, dasturiy mahsulotlar ishlab chiqish hamda eksportga yoʻnaltirish boʻyicha startap loyihalarni qoʻllab-quvvatlash uchun “Dasturiy mahsulotlar va axborot texnologiyalari texnologik parki direksiyasi” MCHJ tomonidan oʻtkaziladigan tanlov asosida raqamli texnologiyalar sohasidagi istiqbolli startap loyihalarni qoʻllab-kuvvatlash uchun bir loyihaga 1 milliard soʻmdan oshmagan miqdorda grantlar ajratiladi. Bunda Raqamli texnologiyalar sohasida startap loyihalarini tanlash va grant ajratish boʻyicha tanlov komissiyasi qarori Jamgʻarma hisobidan grant ajratish uchun asos hisoblanadi. 272. Jamgʻarma hisobidan IT-parkning “Aloqabank” AT bankida ochilgan bank hisob raqamiga raqamli texnologiyalar sohasida IT-taʼlim xizmatlarini koʻrsatish, dasturiy mahsulotlar ishlab chiqarish hamda eksportga yoʻnaltirish boʻyicha startap loyihalarni qoʻllab-quvvatlash uchun tanlov asosida 1 milliard soʻmgacha boʻlgan grantlar ajratish uchun moliyaviy resurslar ajratiladi. 28. Jamgʻarma mablagʻlaridan foydalanish boʻyicha hisob va hisobotlar Vazirlik tomonidan yuritiladi. 29. Jamgʻarma mablagʻlarining taqsimlanishi boʻyicha yillik hisobot har yili 15-yanvargacha Vazirlik tomonidan koʻrib chiqiladi va tasdiqlanadi. 30. Jamgʻarmaning joriy yilda foydalanilmay qolgan mablagʻlari Oʻzbekiston Respublikasi Davlat budjetiga olib qoʻyilmaydi va ulardan keyingi yilda foydalaniladi. 31. Jamgʻarma mablagʻlaridan maqsadli va samarali foydalanilishi uchun masʼuliyat Vazirlik zimmasiga yuklatiladi. 32. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladilar. 1. Tijorat bank rekvizitlari STIR: Bank nomi: Joylashgan yeri (pochta manzili): Alohida maxsus h/v (moliyaviy resursni oʻtkazish uchun): MFO: Boshqaruvchi: Ishonchnoma: Boshqaruvchi telefon raqami: Masʼul xodim telefon raqami: 2. Yosh tadbirkorlik subyektining rekvizitlari STIR: Mijoz nomi: Manzil: H/v (milliy va xorijiy): MFO: IFUT: Rahbar (F.I.O): Rahbar telefon raqami: 3. Bank oldidagi muddati oʻtgan kredit qarzdorligi miqdori (buyurtmanoma taqdim etilgan sanaga) (Muddati oʻtgan kredit qarzdorligi mavjud emas yoki ____(mln. soʻm yoki ming AQSH dollari) miqdorida muddati oʻtgan kredit qarzdorligi mavjud deb koʻrsatiladi 4. Soliq qarzi (Mavjud emas yoki __ mln. soʻm miqdorida soliq qarzdorlik mavjudligi koʻrsatiladi) 5. Qarz oluvchi tashabbuskor-tashkilotda Jamgʻarma tomonidan taqdim etilgan moliyaviy resurslar hisobidan (Mavjud emas yoki mavjud, ____mln. soʻm, qaytarish muddati __ yil ______ oyi, ikki holatidan biri koʻrsatiladi) 6. Jamgʻarmadan soʻralayotgan moliyaviy resurslari miqdori ____ AQSH dollari 7. Mablagʻlar olish uchun taqdim etilayotgan taʼminot turi va qiymati (bank tomonidan qabul qilinadigan qiymat boʻyicha) (koʻchmas mulklar — ____ mln. soʻm, avtotransport vositalari — ___ mln. soʻm, xorijiy bank kafolati — ____ ming AQSH dollari, bank akkreditivi — ____ ming AQSH dollari, sugʻurta polisi — ___ mln. soʻm — tegishlilari koʻrsatiladi) 8. 1)Moliyalashtirish turi 2)Bank foiz stavkasi 1) Investitsiya krediti, aylanma mablagʻ uchun kredit 2) _______ 9. Moliyalashtirish boʻyicha mablagʻlarni qaytarish muddati (oylar soni koʻrsatiladi) 10. Mablagʻlardan foydalanish maqsadi Import oʻrnini bosuvchi, eksportga yoʻnaltirilgan sanoat mahsulotlarini ishlab chiqarish va band boʻlmagan yoshlarni ish bilan taʼminlash